[{"text_idx": "#000003", "text": "Extinction Rebellion (XR) naskig\u0302is sur la pontoj de Londono, en Oktobro 2018, dum unu el \u201cla kampanjoj de civila malobeado la plej grava ekde pluraj jardekoj\u201d (lau\u0306 Guardians). Kiel Esperanto, XR rapide disvastig\u0302is kaj atingis c\u0302iujn kontinentojn kaj centon da landoj."}, {"text_idx": "#000004", "text": "La Ribelado c\u0302irkau\u0306 la mondo"}, {"text_idx": "#000005", "text": "Dum oktobro, okazis la plej grava agado ekde la kreado de la movado: la RIO, la Ribelado Internacia de Oktobro. Pli ol 60 urboj levig\u0302is c\u0302ie c\u0302irkau\u0306 la mondo, cele au\u0306skultigi siajn voc\u0302ojn, kaj siajn 4 postulojn :"}, {"text_idx": "#000008", "text": "3) La tuja halto de la malkonstruo de la ekologiaj sistemoj, maraj kaj teraj, kiu okazigas amasan malaperadon de la vivantaro."}, {"text_idx": "#000010", "text": "Danke al sistema kaj planita neperforto, la ribeluloj ebligis miraklojn :"}, {"text_idx": "#000011", "text": "En Francio, l\u2019Arc de Triomphe, kaj la piramido de la Louvre, estis ornamitaj per flago je la koloroj de XR. Dume, la placo de la Cha\u0302telet, korcentre de la urbo, gastigis sinmemmastrantan vilag\u0302on, dum unu tuta semjano."}, {"text_idx": "#000012", "text": "En Novjorko, s\u0302ipo estis kunportita meze de Time Square, unu el la plej simbolaj lokoj de la konsumado kaj kapitalismo usonana."}, {"text_idx": "#000013", "text": "En Londono, la kvartalo Westminster estis blokita dum pluraj tagoj sinsekve, kiel ankau\u0306 pluraj alterig\u0302aj vojoj de flughaveno, por privataj aviadiloj."}, {"text_idx": "#000014", "text": "Pli simbolaj agoj okazis en landoj kie la polica subpremo estas pli forta, kiel en Barato, au\u0306 en Pakistano."}, {"text_idx": "#000018", "text": "En tiuj \u201cblokadoj\u201d, la libera vivo reprenis siajn rajtojn. En Parizo, vera sinmemreganta vilag\u0302o ekestis sur la placo de la Cha\u0302telet. La dormejoj estis organizitaj, la mang\u0302aj\u0302oj estis disdonataj senpage al kiuj deziris, malsekaj necesejoj estis konstruitaj. Proksime, oni vidis la policanojn gvatantajn, sed la etoso neniel estis strec\u0302ita. Iuj muzikis, iuj dancis, iuj j\u0302onglis. Trifoje tage, okazis g\u0302enerala asembleo, kiu proponis avktivaj\u0302ojn, kaj administris la kampon. Estis mirinde vidi tiujn sistemojn demokratajn \u2013 horizontalajn ec\u0302 \u2013 vere funkcii. Post sinceraj priparoladoj, oni ofte foriris kun komuna opinio."}, {"text_idx": "#000019", "text": "Estis ankau\u0306 kaj c\u0302efe pripensejoj pri klimats\u0302ang\u0302ig\u0302o, politiko kaj aktivismo. Spontaneaj debatoj, pensfabrikoj, kaj atelieroj florig\u0302is preskau\u0306 c\u0302ie. Ankau\u0306 pli prilaboritaj prelegoj estis faritaj : Heading for Extinction, la baza prelego de la movado estis projekciita meze de la placo. Ec\u0302 spertulo de la GIEC (Grupo de internaciaj spertuloj pri la evoluo de la klimato), kaj Carola Rackete, eks-kapitanino de la Sea Watch 3, venis por paroli kaj kurag\u0302igi la rebelulojn."}, {"text_idx": "#000022", "text": "Kiaj estontoj por Extinction Rebellion ?"}, {"text_idx": "#000023", "text": "Extinction Rebellion rapide tre gravig\u0302is en la medio de socia kaj ekologia aktivismo, pro pluraj kialoj."}, {"text_idx": "#000024", "text": "Unue, pro efika kaj kontrolita organizado, bazita sur sistemoj reale demokrataj, kaj principoj bonvolemaj kiel la \u201cregeneranta kulturo\u201d, kiu lernas al homoj zorgi pri ili kaj pri la aliaj."}, {"text_idx": "#000025", "text": "Sekve, la neprofanebla neperforto, kiu aldonas ian legitimecon al la movado, kiu limigas la agadojn de la policanoj kaj donas al publika opinio kaj al la gazetaro favoran vidpunkton. Kunmetitaj kun la civila malobeado, la agadoj povas facile esti larg\u0302skalaj sen dang\u0302eri la partoprenantojn."}, {"text_idx": "#000026", "text": "XR tamen, estas sufic\u0302e kritikata, c\u0302efe pri siaj financadoj: fakte, pluraj naciaj grupoj akceptis la monon de ric\u0302uloj, kiuj farig\u0302is ric\u0302aj danke al ekstraktado de petrolo. Se la movado volas longe dau\u0306ri, g\u0302i devos scipovi solvi tiun ecan krizon kaj trapasi tiujn acidajn pluvadojn."}, {"text_idx": "#000027", "text": "Extinction Rebellion estas movado pli ol promesanta, sed por havi estontecon tiel granda kiel la atendoj, kiujn oni povus doni al g\u0302i, g\u0302i bezonos esti atentema. G\u0302i bezonos bone diplomatii por konvinki la aliajn movadojn pri konverg\u0302o pli ol nepra, por atingi g\u0302iajn celojn. Kaj tiuflanke, aferoj antau\u0306eniras: komenco de konverg\u0302o okazantas nuntempe, ekzemple kun la \u201cGilets Jaunes\u201d (flavaj ves\u0302toj) kiuj manifestacias por pli da socia justeco en Francio!"}, {"text_idx": "#000028", "text": "Sed Extinction Re\u0301bellion nek estas escepto, nek estas la nura solvo. C\u0302ie c\u0302irkau\u0306 la mondo, oni vidas popolojn ekstarantajn, nome de libereco, de justeco, de respekto: la honkonganoj, la francoj, la katalunoj, la libananoj \u2013 kaj tiom plu! \u2013 au\u0306skultigas siajn voc\u0302ojn. Se vi legas tiujn liniojn, vi certe scias g\u0302is kiu punkto Esperanto estas impona ilo.Mi do petas al vi, miaj karaj samideanoj, ni profitigu al tiuj movadoj la grandegan povon, kiun ni havas! Ni montru kiel la efikeco de nia lingvo, la multeco de niaj ligoj, kaj la bunteco de nia kulturo povas konstrui ion grandan kaj belan! Ni partoprenu la starigadon de estonteco de libero por la vivo, lau\u0306 c\u0302iuj g\u0302iaj formoj, kaj c\u0302iuj g\u0302iaj esprimmanieroj!"}]